
PËr një ndryShim në vendimin nr.662, datë 11.6.2009 tË KËshillit të ministrave “PËr miratimin e listës së inventarit të pronave të paluajtshme publike, të shtetit, në bashkinë Konispol” dhe “për një ndryshim në vendimin nr.894, datë 11.6.2008 të Këshillit të Ministrave “Për miratimin e listës përfundimtare të pronave, pyje dhe kullota, që transferohen nË pronësi të bashkisë konispol, të qarkut të vlorës””

Në mbështetje të nenit 100 të Kushtetutës, të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike në njësitë e qeverisjes vendore”, të ndryshuar, dhe të nenit 23 të ligjit nr.9385, datë 4.5.2005 “Për pyjet dhe shërbimin pyjor”, të ndryshuar, me propozimin e Ministrit të Mjedisit, Pyjeve dhe Administrimit të Ujërave dhe Ministrit të Brendshëm, Këshilli i Ministrave

Vendosi:

1. Miratimin e listës shtesë të inventarit të pronave të paluajtshme, pyje dhe kullota, në territorin administrativ të bashkisë Konispol. Lista është me 2 (dy) fletë dhe mbaron me numrin rendor 33.
2. Miratimin e listës shtesë të pronave të paluajtshme publike, pyje dhe kullota, që transferohen në pronësi të kësaj njësie. Lista ka 2 (dy) fletë dhe mbaron me numrin rendor 33.
3. Ndryshimet në listën e inventarit dhe në listën përfundimtare të pyjeve dhe kullotave, që transferohen në pronësi, si dhe lidhja nr.1 (një), i bashkëlidhen këtij vendimi dhe janë pjesë përbërëse e tij.
4. Ngarkohen Ministria e Brendshme, Ministria e Mjedisit, Pyjeve dhe Administrimit të Ujërave, kryeregjistruesi i Pasurive të Paluajtshme të Republikës së Shqipërisë dhe bashkia Konispol e qarkut të Vlorës për zbatimin e këtij vendimi.
Ky vendim hyn në fuqi pas botimit në Fletoren  Zyrtare.

